Nils Johan Ringdal

**Nils Johan Ringdal** (1952–2008) var en norsk historiker og forfatter. Hans liv som forfatter og historiker omfatter byhistorie, flere jubileumsberetninger fra litterære organisasjoner og oppsiktsvekkende bokutgivelser fra homomiljøet – som han kjente fra innsida. 

Han tok latinartium med gresk ved Oslo katedralskole, studerte ved Universitetet i Tübingen og Universitetet i Oslo og har vært *visiting scholar* ved Columbia University i New York. Ringdal var formann i Kommunistisk Universitetslag; KUL 1976&ndash;1978 og Historikerforeningen HIFO 1985&ndash;1987, og forberedte sammenslåingen av den yngre foreningen med Den norske historiske forening under fellesnavnet HIFO. Ringdal har oversatt flere bøker fra tysk, men er i Norge mest kjent for sine bøker om norsk kulturhistorie og okkupasjonshistorie. I 1989 kom det viktige arbeidet *Gal mann til rett tid*, om okkupasjonstidens justisminister Sverre Riisnæs, et verk som ble lagt merke til også utenfor fagkretser.

Han fikk et bredt gjennombrudd i media med sitt halvt selvbiografiske essay *Lystens død?* fra 1991. Ringdal var åpen rundt sin homofile legning og skrev flere bøker om emnet. Han ble ansett som kompromissløs i sine beskrivelser av homomiljøet slik han oppfattet det, og om sjokket hans generasjon gjennomgikk da hiv-epidemien kom. Han gjorde en viktig jobb med å informere om aids da han kom tilbake til Norge fra USA i 1983.

Jubileumsboka *Nationaltheatrets historie 1899-1999* vakte oppstyr. Kritikere av boka erklærte i 2001 at det skulle komme en «motbok». 

Ringdal var bosatt i Oslo, og siden 1989 også deltidsbosatt i Sørøst-Asia, der hans norske partner, legen Georg Petersen, har arbeidet for Verdens helseorganisasjon. De siste årene bodde han i Denpasar på den indonesiske øya Bali.

Ringdal drev også aktiv idrett med blant annet judo og kroppsbygging.

## Bibliografi
* 1981 *Statsoppfatningen hos [[Jens Arup Seip]]* – ISBN 8200056511
* 1983 *Frontlinjer i historiefaget* (med Birgitta Oden) 
* 1989 *Moss bys historie 1700-1880*
* 1994 *Moss bys historie 1880-1990*
* 1985 *By, bok og borger. [[Deichmanske bibliotek]] 1785-1985* – ISBN 8203114245
* 1987 *Mellom barken og veden. Politiet under okkupasjonen* – ISBN 8203156169
* 1993 *Ordenes pris. [[Den norske Forfatterforening]] 1893-1993
* 1995 *Kardinaler og Kremmere. Den norske Forleggerforenings historie* – ISBN 8205230188
* 1989 *Gal mann til rett tid. NS-minister Sverre Riisnæs* – ISBN 8203161103
* 1991 *Lystens død? Bekjennelser fra en mann av gay-generasjonen*
* 1995 *Norsk krigsleksikon* (med [[Guri Hjeltnes]], [[Hans Fredrik Dahl]], [[Berit Nøkleby]] og [[Øystein Sørensen]])
* 1997 *Verdens vanskeligste yrke. De prostituertes verdenshistorie*. Også oversatt til dansk, engelsk, tysk og tsjekkisk
* 2000 *Nationaltheatrets historie 1899-1999* – ISBN 8205264821
* 2001 *Norske ikoner*
* 2004 *Fra Treschow til Riddervold. Om rammebetingelsene for norsk statlig kulturpolitikk 1814-1872
* 2008 ''Georg Valentin von Munthe af Morgenstiernes forunderlige liv og reiser. ISBN 9788203188336

## Referanser


## Eksterne lenker
* Nilsjohanringdal.com
* Nils Johan Ringdal i Cappelen Forlag
* Nils Johan Ringdal i Dagbladet Forfatter
* Nils Johan Ringdal i NRK Forfatter
* NRK P1's lunsjgjest: Nils Johan Ringdal (21. mai 2008, NRK Østlandssendingen)